stanford-oval/wikipedia huggingface dataset:
How You Like That

"How You Like That" (בעברית: "איך אתה אוהב את זה") הוא סינגל שהוקלט על ידי להקת בנות הקיי-פופ הדרום קוריאנית בלאקפינק. השיר יצא לאור ב-26 ביוני 2020, על ידי חברות התקליטים אינטרסקופ רקורדס ו-YG אנטרטיינמנט, כסינגל מתוך האלבום The Album.
23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות. כאשר חלפו ה-24 שעות, פורסם כי סך הצפיות שהקליפ צבר הוא 82,377,522. מעבר להצלחה של הקליפ עצמו, נרשמו למעלה מ-1.2 מיליון אנשים לערוץ היוטיוב של בלאקפינק בפחות מיממה, בסמוך לצאתו. בעקבות כך, הפכה ללהקה עם המספר המנויים הגבוה ביותר ביוטיוב. כמה ימים לאחר מכן, יוטיוב דיווחה באופן רשמי כי מספר הצפיות שצבר הקליפ ב-24 השעות הראשונות לצאתו הוא 86.3 מיליון צפיות. בתוך פחות משבוע, שבר הקליפ של השיר חמישה שיאי גינס. הקליפ הפך לקליפ המהיר בהיסטוריה שהצליח לצבור 100 מיליון צפיות, כשהקודם לכך היה "Boy with Luv" של BTS והלסי. כמו כן, הוא צבר למעלה מ-11 מיליון לייקים.
בפחות מ-24 שעות, נמכר השיר בלמעלה ממיליון עותקים בסין בלבד, דבר שהופך אותו לשיר הראשון בהיסטוריה של המוזיקה הקוריאנית שהצליח לעשות זאת. כמו כן, השיר והקליפ דורגו במקומות הראשונים בכל מצעדי ה-QQ Music. דקות בודדות לאחר מכן דווח כי הוא קיבל את תואר הפלטינה המשולשת במדינה. מספר ימים לאחר מכן דווח כי מכירותיו במדינה נסקו ל-2,500,064 עותקים בסך הכול.
רקע וכתיבה

השיר נכתב על ידי טדי פארק ודני צ'ונג והופק על ידי טדי פארק, אר. טי ו-24, ששיתפו פעולה עם הלהקה לפני כן בהפקת שירים קודמים של הלהקה. ב-4 במאי 2020 דווח כי הלהקה סיימה להקליט את אלבומה החדש והמשיכה לעבוד על הווידאו קליפ הרשמי של השיר אותו היא תכננה להוציא ב-26 ביוני 2020. ב-18 במאי באותה השנה שיתפה חברת התקליטים של הלהקה, YG אנטרטיינמנט, כי באלבום החדש יכללו למעלה מעשרה שירים.
ב-10 ביוני 2020, חברת התקליטים פרסמה את הטיזר הרשמי של השיר. שלושה ימים לאחר מכן, פורסם כי ולוג של הלהקה יעלה לערוץ היוטיוב שלה ובו יוסבר כיצד עבדו על השיר. לבסוף עלה הוולוג לערוץ היוטיוב של הלהקה, תוך שצבר ביממה אחת למעלה מ-3 מיליון צפיות. ביום צאתו של הקליפ, צברו שישה סרטונים שונים שלו עשרות מיליוני צפיות, כשהוא עצמו צבר למעלה מ-83 מיליון צפיות ביממה אחת.
קידום

ב-13 ביוני 2020, פורסם הפרולוג הרשמי של השיר, בערוץ היוטיוב של הלהקה, תוך שהוא צבר למעלה מ-3 מיליון צפיות ביממה ומיליון לייקים. חמישה ימים לאחר מכן, פורסמו שני טיזרים בהם מופיעות ג'ני ורוזה. כל טיזר צבר למעלה מ-6.5 מיליון צפיות ביממה אחת ומיליון לייקים גם כן. למחרת, פורסמו שני טיזרים נוספים בהם מופיעות ליסה וג'יסו. כל טיזר צבר למעלה מ-6 מיליון צפיות, תוך שאחד צבר קרוב ל-8 מיליון צפיות בפחות מיממה וזאת בנוסף לכך ששניהם צברו למעלה ממיליון לייקים.
חמישה ימים לפני צאתו של השיר, פורסם הטיזר החמישי והאחרון בו מופיעות כל ארבע חברות הלהקה יחד. הטיזר צבר למעלה מ-7.8 מיליון צפיות ביממה ומיליון לייקים גם כן. בימים אחדים, צברו כל חמשת הטיזרים יחדיו למעלה מ-65 מיליון צפיות. ב-23 ביוני באותה השנה, פורסם הטיזר הרשמי של השיר, שצבר למעלה מ-15 מיליון צפיות בפחות מ-19 שעות. הטיזר הפך לסרטון הנצפה ביותר בעולם ביום צאתו, תוך שצבר למעלה מ-2 מיליון לייקים בפחות מיממה. כדי להמשיך לעזור בקידום שלו, הופיעה הלקה תוכנית המוזיקה הדרום קוריאנית "Inkigayo". ההופעה הפכה לוויראלית וצברה למעלה ממיליון לייקים ו-14 מיליון צפיות.
הצלחה

כבר שיצא, הצליח השיר לשבור שיאי השמעות במדינות שונות, כולל בקוריאה הדרומית. בתוך דקות, הגיע השיר למקום הראשון ברשימת השירים המושמעים ביותר במדינה. בנוסף לכך, הצליח השיר לכבוש 64 פסגות מצעדי אייטונס של מדינות שונות ובכך שברה הלהקה את השיא של עצמה ל"שיר של להקת בנות שכבש הכי הרבה פסגות אייטונס", כשהקודם לכך היה שירן המשותף של הלהקה עם ליידי גאגא – "Sour Candy", שנכלל באלבומה החמישי של גאגא, Chromatica.
בפחות מ-24 שעות, נמכר השיר בלמעלה ממיליון עותקים ברפובליקה העממית של סין בלבד, דבר שהופך אותו לשיר הראשון בתולדות עולם המוזיקה הקוריאני שהצליח לעשות זאת. כמו כן, דורג השיר והקליפ במקומות הראשונים בכל מצעדי ה-QQ Music. דקות בודדות לאחר מכן, דווח כי הוא קיבל את תואר הפלטינה המשולשת במדינה, על מכירות של למעלה מ-1,200,000 עותקים. כמה ימים לאחר מכן, דווח כי מכירותיו במדינה נסקו ל-2,500,064 עותקים בסך הכול. בספוטיפיי צבר השיר למעלה מ-4 מיליון השמעות ביממה אחת. כמו כן, הפתיחה של השיר שם הייתה לפתיחה הגדולה ביותר של שיר של להקת בנות ובכך נשבר השיא של "Sour Candy", של ליידי גאגא. בפחות משבוע, צבר השיר למעלה מ-30 מיליון השמעות בספוטיפיי. בשעות הבודדות בהן נספרו מכירותיו של השיר, פורסם כי הוא נמכר בכ-3,952 עותקים ביפן ובכך התברג במקום ה-17 במצעד יפן הוט 100. במצעד השירים המשולבים של המדינה הגיע למקום ה-24, ובמצעד השירים הדיגיטליים למקום ה-19. בשלושה ימים, צבר השיר כ-1,804,749 השמעות בספוטיפיי ביפן בלבד.
וידאו קליפ

הווידאו קליפ הרשמי של השיר עלה לערוץ היוטיוב הרשמי של בלאקפינק בשידור חי ב-26 ביוני 2020. במהלך השידור החי, צפו בקליפ למעלה מ-1.6 מיליון אנשים ובכך שברה הלהקה את שיא כל הזמנים לפרימיירה המצליחה ביותר בכל הזמנים ביוטיוב. השיא היה שייך ל-BTS ושירם "On". תוך שניות ספורות, צבר הקליפ מיליוני צפיות ומונה הלייקים שלו עמד על למעלה ממיליון לייקים. בפרק זמן של שש שעות, הצליח הקליפ לצבור 27,383,924 צפיות. כעבור שש שעות נוספות, מונה הצפיות שלו עמד על כ-52,468,558 צפיות בסך הכול. כעבור 15 שעות ו-8 דקות חצה הקליפ את רף ה-60 מיליון צפיות ובכך שבר את שיא כל הזמנים לקליפ המהיר ביותר שהצליח לעשות זאת, כשהקודם לכך היה "Boy with Love" של BTS והלסי. הקליפ הוא הקליפ הנצפה ביותר בכל הזמנים ב-24 שעות, כשהקודם לכך היה "Boy with Love", שצבר 60,119,890 צפיות ב-24 שעות.
23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות. כאשר חלפו ה-24 שעות, פורסם כי סך הצפיות שהקליפ צבר הוא 82,377,522. מעבר להצלחה של הקליפ עצמו, נרשמו למעלה מ-1.2 מיליון אנשים לערוץ היוטיוב של בלאקפינק בפחות מיממה, בסמוך לצאתו. בעקבות כך, הפכה ללהקה עם המספר המנויים הגבוה ביותר ביוטיוב. כמה ימים לאחר המאורע, דיווח באופן רשמי מיוטיוב כי מספר הצפיות שצבר הקליפ ב-24 השעות הראשונות לצאתו הוא 86.3 מיליון צפיות. בפחות משבוע, שבר הקליפ של השיר חמישה שיאי גינס. הקליפ הפך לקליפ המהיר בהיסטוריה שהצליח לצבור 100 מיליון צפיות, כשהקודם לכך היה "Boy with Love" של BTS והלסי. כמו כן, צבר למעלה מ-11 מיליון לייקים.
בסוף יולי 2020, פורסם כי הקליפ הוא הקליפ הנצפה ביותר של להקה או הרכב מוזיקלי שיצא ב-2020, תוך שהוא נכלל ברשימת חמשת הקליפים הנצפים ביותר בשנת 2020. הקליפ הוא הקליפ הנצפה ביותר שהוציאה אישה בשנת 2020 והוא אחד מהקליפים הנצפים ביותר בכל הזמנים שיצאו על ידי להקת בנות. נכון ליולי 2021, מונה הצפיות שלו עומד על למעלה מ-918 מיליון צפיות.
פרסים, מועמדויות ושיאים

| שנה | ארגון | פרס | תוצאה | מקור |
| --- | --- | --- | --- | --- |
| 2020 | ספר השיאים של גינס | הסרטון הנצפה ביותר ביוטיוב ב-24 שעות | זכייה |  |
| 2020 | ספר השיאים של גינס | הווידאו קליפ הנצפה ביותר ביוטיוב ב-24 שעות | זכייה |  |
| 2020 | ספר השיאים של גינס | הווידאו קליפ הנצפה ביותר של להקה קוריאנית ביוטיוב ב-24 שעות | זכייה |  |
| 2020 | ספר השיאים של גינס | הסרטון עם הפרימיירה הגדולה ביותר בכל הזמנים ביוטיוב | זכייה |  |
| 2020 | ספר השיאים של גינס | הווידאו קליפ עם הפרימיירה הגדולה ביותר בכל הזמנים ביוטיוב | זכייה |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 55 |  |
|  אוסטרליה | מצעד הסינגלים האוסטרלי | 12 |  |
|  אירלנד | מצעד הסינגלים האירי | 26 |  |
|  אסטוניה | אסטי טיפ-40 | 15 |  |
|  ארגנטינה | ארגנטינה הוט 100 | 50 |  |
|  ארצות הברית | בילבורד הוט 100 | 33 |  |
|  ארצות הברית | רולינג סטון טופ 100 | 17 |  |
|  ארצות הברית | מצעד שירי העולם הדיגיטליים | 1 |  |
|  גרמניה | GfK – טופ 100 | 66 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 77 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | 20 |  |
|  טורקיה | Türkiye Top 20 | 4 |  |
|  יפן | יפן הוט 100 | 8 |  |
|  מלזיה | RIM | 1 |  |
|  ניו זילנד | המצעד הניו זילנדי הרשמי | 14 |  |
|  סין | בילבורד סין | 1 |  |
|  סינגפור | RIAS | 1 |  |
|  סלובקיה | ČNS IFPI | 30 |  |
|  ספרד | PROMUSICAE | 78 |  |
|  סקוטלנד | מצעד הסינגלים הסקוטי | 13 |  |
|  פורטוגל | מצעד הסינגלים הפורטוגזי | 25 |  |
|  צ'כיה | ČNS IFPI | 45 |  |
|  צרפת | SNEP | 78 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 11 |  |
|  שוודיה | סוורייטופליסטן | 92 |  |
|  שווייץ | המצעד השווייצרי | 50 |  |
נתוני מכירות

| מקום | תארים | מכירות |
| --- | --- | --- |
| סין (QQ Music) | פלטינה 3× | 2,500,064 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 ביוני 2020 | הזרמת מוזיקה • הורדה דיגיטלית | אינטרסקופ • YG |  |
| עולם | 17 ביולי 2020 | תקליטור | אינטרסקופ • YG |  |
| איטליה | 3 ביולי 2020 | רדיו להיטים עכשוויים | יוניברסל |  |
אדוארד חיל

| --- | --- |

 לידה:  4 בספטמבר 1934 סמולנסק, ברה"מ 
 פטירה:  4 ביוני 2012 (בגיל 77) סנקט פטרבורג, רוסיה 
 שם לידה:  אדוארד אנטולייביץ' חיל
 מקום קבורה:  בית עלמין סמולנסקי 
 מוקד פעילות:  רוסיה
 תקופת הפעילות:  מ-1955 
 מקום לימודים:  הקונסרבטריון של סנקט פטרבורג, בפסקה זו רשומה אחת נוספת שטרם תורגמה 
 סוגה:  מוזיקת פופ, אסטרדה 
 סוג קול:  בריטון, טנור 
 שפה מועדפת:  רוסית 
 פרסים והוקרה:  עיטור ההצטיינות למען המולדת דרגה רביעית (4 בספטמבר 2009)  פרס לנין קומסומול (1976)  עיטור הידידות בין העמים (1981)  Steppenwolf Award (13 ביוני 2010)  אמן העם של הרפובליקה הסובייטית הפדרטיבית הסוציאליסטית הרוסית (1974)  אמן מצטיין של רוסיה הסובייטית (1968)  עיטור הדגל האדום של העמל (1971)  פרס גרמופון הזהב (26 בנובמבר 2011) 
 edhill.narod.ru
 פרופיל ב-IMDb
 
אדוארד חיל שר בחגיגות יום הניצחון ה-65 בסנט פטרבורג, 2010
אדוארד אנטולייביץ' חיל (ברוסית: Эдуард Анатольевич Хиль;‏ 4 בספטמבר 1934 – 4 ביוני 2012) היה זמר בריטון רוסי, בעל תואר אמן העם של הרפובליקה הסובייטית הסוציאל-פדרטיבית של רוסיה. חיל היה זמר נודע ברוסיה הסובייטית טרם נפילת המשטר הקומוניסטי. עם נפילת הגוש הקומוניסטי, דעכה הפופולריות של חיל, אשר לבסוף פרש מקריירת הזמרה במהלך שנות ה-90 של המאה ה-20. בשנת 2010 זכה לפרסום בינלאומי עצום כאשר הפך לכוכב של תופעת אינטרנט, לאחר שהופץ לראשונה באתר יוטיוב סרטון וידאו שלו משנת 1976 בה ביצע גרסה ווקאלית, ללא מילים, לשיר "אני ממש שמח, כי אני חוזר סוף סוף הביתה" (Я очень рад, ведь я, наконец, возвращаюсь домой) . תופעת האינטרנט זכתה לכינוי "Trololo" (טרולולו),‏ ובעקבותיה אימץ חיל בעצמו את השם שניתן לו באינטרנט כשם במה: "מר טרולולו".
ביוגרפיה

אדוארד חיל נולד ב-4 בספטמבר 1934 בעיר סמולנסק. במהלך ילדותו הוריו התגרשו ואמו גידלה אותו לבדה. במהלך מלחמת העולם השנייה הגן שאליו נהג ללכת הופצץ, ובהמשך הוא הופרד מאמו ופונה ליישוב בקוב שבאובלסט פנזה שם הועבר לבית ילדים. באותה העת נהג לשיר בקביעות עבור החיילים הפצועים בבית החולים הסמוך. הוא זכה לפגוש שוב את אמו בשנת 1943, לאחר שהעיר סמולנסק שוחררה מהשלטון של גרמניה הנאצית. בשנת 1949 עבר ללנינגרד, שם למד דפוס במכללה מקומית. במחצית השנייה של שנות ה-50 למד בקונסרבטוריום של לנינגרד.
לאחר לימודיו התאהב במוזיקת פופ והחל לבצע בעיקר שירים בסגנון מוזיקת פופ.
בשנים 1977 - 1979 למד שירה באקדמיה הממלכתית לאמנויות הבמה בסנט פטרסבורג.
עם נפילת הגוש הקומוניסטי, דעכה הפופולריות של חיל אשר לבסוף פרש מקריירת הזמרה במהלך שנות ה-90 של המאה ה-20. במהלך אותה התקופה עבד בבית קפה בפריז. בשנת 1997 חיל ובנו ביצעו מספר שיתופי פעולה עם להקת הרוק פרפינאקי (Prepinaki).
ביוגרפיה > התהילה בעקבות פרסום הסרטון טרולולו

בעשור הראשון של המאה ה-21 חיל חי בצניעות יחד עם משפחתו בסנט פטרסבורג עד אשר בשנת 2010 סרטון וידאו שלו משנת 1976 הועלה לאתר שיתוף הווידאו יוטיוב. בסרטון זה חיל מבצע גרסה ווקאלית, ללא מילים, לשיר "אני ממש שמח, כי אני חוזר סוף סוף הביתה" (Я очень рад, ведь я, наконец, возвращаюсь домой), שהולחן על ידי ארקדי אוסטרובסקי (Аркадий Островский). במקור, נכתבו מילים לשיר אשר עסקו בקאובוי ששב לביתו על גב סוס, אך טרם פרסום השיר החליטו יחד אדוארד וארקדי כי המילים אינן טובות מספיק וכי כדאי לפרסם אותו כקטע ווקאלי, ללא מילים, כאשר רק שם השיר המקורי נשמר. הסרטון העליז והקליט הפך ללהיט ותופעת אינטרנט ויראלית, שנודעה בשם "Trololololololololololo" או "Trololo" (שם אשר הוא אונומטופיה לדרך הייחודית שבה חיל ביצע את השיר בסרטון), כאשר בתחילה היא פורסמה באתרי אינטרנט רבים ובשל כך המוני גולשי אינטרנט ברחבי העולם, אשר מעולם לא שמעו על חיל, התוודעו לראשונה לזמר. ב-3 במרץ 2010 סרטון הטרולולו זכה לראשונה לחשיפה מאסיבית במיוחד כאשר שולב בתוכנית הלייט נייט הסאטירית האמריקנית הקולבר ריפור. זמן קצר לאחר מכן הסרטון זכה לחשיפה משמעותית בשנית כאשר בוצעה פרודיה לסרטון בתוכנית האירוח של ג'ימי קימל. הפופולריות והפרסום המאסיביים להם זכה אדוארד חיל בין לילה ברחבי העולם בזכות פרסום הסרטון ביוטיוב הובילו להתעניינות מחודשת עצומה בקריירת השירה של חיל ברחבי העולם כאשר פרודיות רבות בוצעו לשיר באתרים ובמדיות שונות באינטרנט, כמו גם בטלוויזיה בסדרות שונות כגון "איש משפחה". כמו כן גם אתר מעריצים לאדוארד בו גולשי האתר חתמו על עצומה הקוראת לאדוארד לקיים סבב הופעות בינלאומי. בעקבות הפרסום הרב של תופעת האינטרנט הפך אדוארד חיל לסלבריטאי מבוקש כאשר החל לקבל הצעות רבות לבצע את השיר "טרולולו" באירועים שונים ובתוכניות טלוויזיה שונות.
ב-4 בספטמבר 2017 במלאת 83 שנה ללידתו, הופיע דודל לזכרו, הכולל סרטון המראה את חיל מבצע את השיר טרולולו.
ביוגרפיה > מותו

ב-8 באפריל 2012 עבר חיל אירוע מוחי ואושפז בבית החולים מרינסקי שבסנט פטרסבורג עם נזק מוחי חמור. במהלך האשפוז נכנס לתרדמת. חיל מת בבית החולים בסנט פטרבורג ב-4 ביוני 2012, בהיותו בן 77.
הערות שוליים

↑  "Eduard Khil dies aged 77". 6 ביוני 2012. אורכב מ-המקור ב-2013-10-14. נבדק ב-2012-10-02. {{cite news}}:  (עזרה)
↑  https://www.youtube.com/watch?v=niLmG6W9k9c
↑  הסבר על ה"דודל" (שרבוט גוגל) שפרסמה גוגל לציון אדוארד חיל, באתר מנוע החיפוש "גוגל" (באנגלית)
| --- | --- |
בקרת זהויות :  PLWABN: 9810649127405606  GND: 1186915889  ISNI: 0000 0000 3604 7944  LCCN: n2003079917  LNB: 000176003  MusicBrainz: aece1e8c-dde9-4e19-a4b5-bebfee72a81d  VIAF: 51065774   WorldCat (עם VIAF): 51065774
Window Maker

Window Maker הוא מנהל חלונות חופשי ומבוסס קוד פתוח למערכת החלונות X, המאפשר ליישומים גרפיים לרוץ על מערכות הפעלה דמויות יוניקס. הוא מיועד לחקות את ממשק המשתמש הגרפי של NeXT, כסביבה תואמת. OpenStep ‏ Window Maker הוא חלק ממיזם גנו.
סקירה

ל-Window Maker יש שם של מערכת מהירה יעילה ובעלת יציבות גבוהה. המערכת מאופיינת "במראה אלגנטי, ובחזות הדומה לממשקNeXTstep", והושם בה דגש על קלות שינוי ההגדרות והשימוש. הממשק נוטה למינימליזציה.
כלי גרפי בשם Wprefs הנכלל במערכת, מאפשר לשנות את רוב ההיבטים של הממשק הגרפי. סביבת העבודה בעלת ביצועים גבוהים ותומכת ישירות בסמלילים בפורמטים, XPM‏, PNG, ‏JPEG‏, TIFF,‏GIF, ו-PPM ‏(portable pixmap). הסמלילים יכולים להיות גם בעיבוד ערוץ אלפא, ומאפשר פתיחת תפריט נגלל, וכן סמליל מזעור חלון ואנימציות אחרות על שולחנות עבודה מרובים. ניתן להחיל הדגרות גם ללא אתחול המערכת. המערכת תומכת בערכות נושא וקיימות רבות הזמינות לשימוש.
בשל קרבתו מבחינת העיצוב לeXTstepish, קיים מגש סמלים ב-Window Maker, אך המראה דומה יותר למערכת NeXT.
הערות שוליים

↑  Window Maker
↑  "GNU"
↑  "Window Maker"
↑  Window Maker Live is a throwback to the exciting days of early Linux, ZDNET (באנגלית)
↑  Window Maker
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Noble Automotive

| --- | --- |


 נתונים כלליים
 מייסדים:  Lee Noble 
 תקופת הפעילות:  1999–הווה (כ־25 שנים) 
 מיקום המטה:  לסטר 
 ענפי תעשייה:  תעשיית הרכב 
  
 www.noblecars.com
 
Noble Automotive  היא חברה בריטית לייצור מכוניות ספורט שפועלת בעיר לסטר.
היסטוריה

החברה הוקמה בשנת 1999 על ידי לי נובל. הוא היה המתכנן הראשי ובעל מניות של החברה. ייצור מרכב מכונית ושאסי של כל הדגמים בוצע בדרום אפריקה. יתר החלקים כולל מנוע הורכבו במפעל של החברה. כל יחידות היו מיוצרות באופן ידני ומסירה ללקוח מבוצעת על ידי צוות ייעודי. חלק מדגמי החברה נמכרו לארצות הברית.
הדגם הראשון היה Noble M10. זו הייתה מכונית דו-מושבית עם מנוע של 2.5 ליטר. המכונית הראשונה הוצגה בשנת 1999. כבר בשנת 2000 הוחלט לעבור לייצור של דגם אחר M12. כל המכוניות ציידו במנוע מתוצרת פורד עם נפח של 2.5-3 ליטר. תוך 3.7 שניות המכונית הייתה מסוגלת להגיע למהירות של 97 קמ"ש ובסך הכול ל-170 קמ"ש. ייצור הדגם נמשך עד לשנת 2008.
בתערוכת הרכב הבריטית בשנת 2004 הוצג נובל M14. בסופו של דבר דגם זה לא עבר לפס הייצור.
בשנת 2004 החל ייצור דגם M400. המכונית הייתה מסוגלת להגיע ל-97 ק"מ תוך פחות מ-3 שניות ובסך הכול ל-202 קמ"ש. מדגם זה נבנו 75 יחידות.
בשנת 2006 היה מתוכנן להתחיל בייצור M15. דגם זה היה מתוכנן להתחרות במכוניות ספורט מתוצרת פורשה ופרארי אך מעשית דגם זה לא עבר לפסי הייצור. באותה שנה בעלות על החברה השתנתה ובשנת 2008 לי נובל עזב אותה.
בשנת 2010 החל ייצור דגם M600. מכונית זו צוידה במנוע מתוצרת וולוו. תוך 3.5 שניות היא הייתה מגיעה ל-100 קמ"ש ותוך 4 שניות נוספות ל-160 קמ"ש. בסך הכול היא הייתה מגיעה למהירות של 360 קמ"ש. המכירה החלה בשנת 2010 עם מחיר של 200 אלף פאונד. היה מתוכנן לייצר 50 יחידות, אך לאחר שנבנו 30 מלבד, הייצור נספק בשנת 2018.
בשנת 2022 מתוכנן להתחיל ייצור דגם חדש - M500. דגם זה יהיה מצויד במנוע עם נפח של 3.5 ליטר מתוצרת פורד.
תמונות

M12
M400
M15
M600
הערות שוליים

↑  https://www.motor1.com/news/560356/noble-m500-supercar-debut/
אגם מונדזה

| --- | --- |

 מידע כללי
 מיקום:  אוסטריה אוסטריה
 סוג:  אגם 
 מידות
 שטח:  13.78 קילומטר רבוע
 אורך:  11 קילומטר
 רוחב ממוצע:  1.5 ק"מ 
 מידע נוסף
 נהר מזין:  Fuschler Ache, Zeller Ache, Wangauer Ache 
 מקור לנהר:  Seeache 
 ‏אגן ניקוז:  247.2 קילומטר רבוע
 מדינות באגן הניקוז:  אוסטריה 
 קואורדינטות:  47°49′10″N 13°23′00″E﻿ / ﻿47.819444444444°N 13.383333333333°E﻿ / 47.819444444444; 13.383333333333
  (למפת אוסטריה מוגדלת) וינה גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהאגם מונדזה(למפת אוסטריה רגילה) וינה גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.אגם מונדזה
 
אגם מונדזה (בגרמנית: Mondsee) הוא אגם הממוקם במחוז זאלצקמרגוט שבאוסטריה עילית. האגם מתנקז באמצעות הנהר זיאך אל אגם אטרזה.
אורך האגם עומד על 11 קילומטר ורוחבו, בנקודה המרבית, 2 קילומטרים. הוא אחד האגמים הגדולים במחוז ואחד החמים ביותר; הטמפרטורה מגיעה בו עד 27 מעלות, דבר המושך חובבי ספורט ימי.
בתי כלונסאות

קיימות עדויות להתיישבות על גדות האגם החל מהתקופה הנאוליתית.
בשנת 1870 נמצא בקצהו הצפוני של האגם בתי כלונסאות מתוארכים כ-1000 עד 2000 שנה קודם לספירה.
בתי הכלונסאות הפרהיסטוריים בהרי האלפים הוכרזו כאתר מורשת עולמית של אונסק"ו.
דיג

האגם מהווה מוקד משיכה לחובבי דיג. עונת הדיג מתקיימת בין התאריכים 1 באפריל עד 31 באוקטובר. בין מיני הדגים הקיימים באגם ניתן למנות זאב נהרות צפוני, טרוטה חומה, טרוטת עין-הקשת, טרוטנית אלפינית, צלופח אירופי, קרפיון מצוי ושפמנון מצוי.
חיידקים ייחודיים שהתגלו במקום

שני מיני חיידקים לא מוכרים נתגלו באגם ותוארו כ-Polynucleobacter cosmopolitanus ו-Polynucleobacter duraquae. שני המינים אינם פתוגניים ושוכנים באגם כחלק מהבקטריו-פלנקטון שלו.
הערות שוליים

↑  אגם מונדזה, באתר https://mondsee.salzkammergut.at/
↑  UNESCO world heritage “Prehistoric pile dwellings around the Alps”
↑  דיג באגם מונדזה, באתר https://mondsee.salzkammergut.at/
↑  Michael Schauer, Jing Jiang and Martin W. Hahn, Recurrent Seasonal Variations in Abundance and Composition of Filamentous SOL Cluster Bacteria (Saprospiraceae, Bacteroidetes) in Oligomesotrophic Lake Mondsee (Austria), American Society for Microbiology (ASM)
| --- | --- |
בקרת זהויות :  NLI: 987007534127105171  GND: 4040043-8  NKC: ge745842  VIAF: 244972064   WorldCat (עם VIAF): 244972064 
צילום נוף של אגם מונדזה
אגם מונפורט

| --- | --- |

 מידע כללי
 מייסדים:  מעלות-תרשיחא 
 נתונים ומידות
 שטח:  350 דונם
 מיקום
 מדינה:  ישראל ישראל
 מיקום:  מעלות-תרשיחא 
 קואורדינטות:  33°00′22″N 35°17′30″E﻿ / ﻿33.0061°N 35.2917°E﻿ / 33.0061; 35.2917
 www.lakemonfort.co.il
  (למפת הגליל המערבי מוגדלת) אגם מונפורט(למפת הגליל המערבי רגילה) אגם מונפורט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אגם מונפורט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אגם מונפורט
 
אגם מונפורט הוא פארק הממוקם בעמק ממזרח לעיר מעלות, בסמוך למושב חוסן.
מבנה

הפארק משתרע על שטח של 350 דונם, ובמרכזו אגם מלאכותי ששטחו 51 דונם.
הפרויקט הוקם ביוזמת עיריית מעלות והמועצה האזורית מעלה יוסף, והוא מהווה אתר תיירותי המושך מבקרים מכל רחבי הארץ.
האגם מוקף בשטחי דשא רבים ואיים שביניהם מתפתלות תעלות מים ופינות מוצלות.
מלבד האגם, בפארק אולם החלקה על הקרח חצי אולימפי, מסלול קרטינג, אולם ספורט, בריכת שחייה קייצית, פארק אקסטרים, מסעדות ואתר קמפינג לקבוצות ומשפחות.
במתחם האגם נערך מדי שנה (מאז 1991) בחול המועד פסח פסטיבל הפיסול הבינלאומי "אבן בגליל", ובחול המועד סוכות פסטיבל טעם בגליל.
תוכניות עתידיות

ב-2016 פורסמה תוכנית להרחבת הפארק והאגם, במסגרת התוכנית יוקמו בצמוד לאגם כ-700 חדרי מלון, חווה חקלאית, מרכז מסחרי של כ-7,000 מ"ר, 1700 יחידות דיור בשכונה בשם "נוף האגם" ואף רחוב מפלים אקולוגי שישמש לבילוי ולאירועי אמנות בפארק. עלות הפרויקט תהיה כ-130 מיליון שקל.
באפריל של אותה שנה החלו העבודות להקמתם של בית מלון שיכיל כ-300 חדרים, מרכז קונגרסים וכן כפר אמנים שיכלול 20 גלריות.
גלריה

פסל של דליה מאירי בפארק
אגם מונפורט על רקע מעלות
הערות שוליים

↑   הכירו את אגם מונפורט המתחדש, סרטון  באתר יוטיוב (אורך: 4:18)
↑  הילה ציאון, מעלות תרשיחא: מתיחת פנים ב-132 מיליון ש', באתר ynet, 27 ביולי 2016
↑   ערן אזרן, עם מלון ופארק מים ב-200 מיליון שקל - מה יקרה למניית צים?, באתר TheMarker‏, 17 בספטמבר 2018
↑  עופר פטרסבורג, חדש במעלות־תרשיחא: שכונת מכולות ליד האגם, באתר ynet, 4 באפריל 2016
ערך זה הוא קצרמרבנושא גאוגרפיה של ישראל. אתם מוזמנים לתרום לוויקיפדיה ו.
אדוארד טייטום

| --- | --- |

אדוארד טייטום
 לידה:  14 בדצמבר 1909 בולדר, ארצות הברית 
 פטירה:  5 בנובמבר 1975 (בגיל 65) ניו יורק, ארצות הברית 
 מקום לימודים:  אוניברסיטת ויסקונסין-מדיסון  אוניברסיטת שיקגו 
 מוסדות:  אוניברסיטת סטנפורד  אוניברסיטת רוקפלר 
 תלמידי דוקטורט:  Edwin Battley, Aaron Shatkin 
 פרסים והוקרה:  פרס נובל לפיזיולוגיה או לרפואה (1958)  פרס רמסן (1953) 
 
אדוארד לורי טייטום (באנגלית: Edward Lawrie Tatum;‏ 14 בדצמבר 1909 – 5 בנובמבר 1975) היה ביוכימאי אמריקאי שזכה בפרס נובל לפיזיולוגיה או לרפואה יחד עם ג'ורג' בידל ויהושע לדרברג על גילוי תפקיד הגנים בניהול תהליכים ביוכימאים בתא.
קורות חיים

טייטום נולד בשנת 1909 בולדר שבקולורדו, ארצות הברית. אביו ארתור, פרופסור לפרמקולוגיה באוניברסיטת ויסקונסין–מדיסון, ולאמו מייבל. משפחתו השתקעה ב-1918 בשיקגו.
ב-1931 סיים תואר ראשון בכימיה באוניברסיטת ויסקונסין. את התואר השני במיקרוביולוגיה סיים בשנת 1932 ואת הדוקטורט שלו בביוכימיה, על תזונה ומטבוליזם של בקטריות, הגיש בשנת 1934. מחקרו ועבודתו על הדוקטורט שלו הניחו את היסודות לעבודתו בהמשך .
שנה לאחר שסיים את הדוקטורט, זכה במלגה באוניברסיטת אוטרכט, הולנד.
בשנת 1937, הפך לשותפו למחקר של ג'ורג' בידל באוניברסיטת סטנפורד. מחקרם בשנים אלו הוא שזיכה אותם בפרס נובל.
בשנת 1945, ביקר באוניברסיטת וושינגטון בסנט לואיס למשך סמסטר ומשם עבר לאוניברסיטת ייל שם היה פרופסור למיקרוביולוגיה ומרצה זוטר לבוטניקה. בייל, חקר בעזרת ממצאיו ממחקרו עם בידל מוטציות גנטיות בבקטריה. את מחקרו ערך עם סטודנט שלו, יהושע לדרברג אשר זכה ביחד עם טייטום ובידל בפרס נובל.
בשנת 1948, חזר לאוניברסיטת סטנפורד כפרופסור מן המניין לביולוגיה ובהמשך הפך לראש המחלקה לביוכימיה. בשנת 1953 קיבל את פרס רמסן של האגודה האמריקאית לכימיה ונבחר להיות חבר בחברה הפילוסופית האמריקאית.
בשנת 1957, עבר למכון רוקפלר שם היה פרופסור. בשנת 1958 קיבל פרס נובל ביחד עם ג'ורג' בידל ויהושע לדרברג.
טוטם היה אמן מוכשר בקרן צרפתית. הוא היה בצוות העריכה של כתבי עת מדעיים רבים כגון כתב העת "science" ועבד גם כיועץ מדעי בפאנלים רבים.
לטייטום שתי בנות מאשתו הראשונה, ג'ון אלטון (june) ממנה התגרש בשנת 1956. באותה שנה נישא מחדש לויולה קנטור אותה הכיר מעבודתו, שנפטרה באופן פתאומי מסרטן בשנת 1974. טייטום נישא פעם נוספת בשנת 1974 לאלזי ברגלנד. באותה שנה נפטר טייטום מאי-ספיקת לב שנגרמה על ידי נפחת כתוצאה מכך שהיה מעשן כבד.